MP में ISIS से जुड़े 3 लोग गिरफ्तार, गोला-बारूद बरामद
Dainik Bhaskar Morning News and Latest Headlines; Here are today's top stories for you On Dainik Bhaskar. मीटिंग की, 8 मुख्यमंत्री नहीं आए:भाजपा ने विपक्ष से पूछा- मोदी विरोध में आप कहां तक जाएंगे - नई संसद का इनॉगरेशन आज :नीतीश कुमार बोले- नए भवन की जरूरत क्या थी, पुराने को ही ठीक किया जा सकता थाPM ने नीति-आयोग की
नमस्कार,
कल की बड़ी खबरें राजनीति और आतंकवाद से जुड़ी रहीं। कर्नाटक में बजरंग दल और RSS बैन करने की बयानबाजी लगातार जारी है। भाजपा ने दावा किया है कि अगर कांग्रेस ने बजरंग दल या फिर RSS को बैन किया तो वह खाक में मिल जाएगी।
वहीं, दूसरी तरफ आतंकवादी संगठन ISIS की मदद करने वाले 3 लोगों को गिरफ्तार किया गया है। हम आपको आगे बताएंगे कि कैसे ये आरोपी ISIS की मदद कर रहे थे।
अब कल की बड़ी खबरों से पहले आज के प्रमुख इवेंट्स, जिन पर रहेगी नजर…
अब कल की बड़ी खबरें...
1. नीति आयोग की बैठक में नहीं आए 8 मुख्यमंत्री, BJP बोली- मोदी के विरोध में कहां तक जाएंगे?
PM मोदी की अध्यक्षता में नीति आयोग की बैठक हुई। इसमें केजरीवाल, ममता बनर्जी और नीतीश कुमार सहित 8 राज्यों के मुख्यमंत्री नहीं आए। दिल्ली में अफसरों के ट्रांसफर-पोस्टिंग को लेकर लाए गए अध्यादेश के विरोध में 5 मुख्यमंत्रियों ने बैठक का विरोध किया। वहीं, राजस्थान के CM गहलोत ने तबीयत खराब होने का हवाला दिया।
मामले में भाजपा नेता रविशंकर प्रसाद ने कहा कि नीति आयोग देश के विकास और योजनाओं के लिए बहुत जरूरी है। जो मुख्यमंत्री बैठक में नहीं आए, वे जनता विरोधी और गैर-जिम्मेदार हैं। मोदी विरोध में आप कहां तक जाएंगे?
पूरी खबर यहां पढ़ें...
2. नागपुर के 4 मंदिरों में ड्रेस कोड लागू; कटी-फटी जीन्स, स्कर्ट पहनने पर नहीं मिलेगी एंट्री 
महाराष्ट्र के नागपुर में चार मंदिरों में ड्रेस कोड लागू कर दिया गया है। अब कटी फटी जीन्स, स्कर्ट और आपत्तिजनक कपड़े पहनकर मंदिर जाने पर एंट्री नहीं मिलेगी। महाराष्ट्र मंदिर महासंघ ने कहा कि श्रद्धालु आपत्तिजनक कपड़े पहनकर मंदिर में न आएं। महासंघ ने आगे कहा कि हमारा उद्देश्य मंदिरों की पवित्रता की रक्षा करना है।
बता दें, मई की शुरुआत में उस्मानाबाद जिले के तुलजा भवानी मंदिर ने भी आपत्तिजनक कपड़ों पर रोक लगाने की कोशिश की थी। लेकिन इस फैसले के बाद हंगामा शुरू हो गया था। इसके चलते कुछ ही घंटों में आदेश वापस लेना पड़ा था।
पूरी खबर यहां पढ़ें...
3. कर्नाटक में 24 नए मंत्रियों ने ली शपथ, BJP से आए नेताओं को नहीं बनाया गया मंत्री
कर्नाटक में CM सिद्धारमैया की टीम तैयार है। 24 विधायकों ने मंत्री पद की शपथ ली। इनमें एच.के. पाटिल, कृष्णा बायरेगौड़ा, डी. सुधाकर, बी. नागेंद्र, शिवानंद पाटिल के नाम शामिल हैं। अब कैबिनेट में CM सिद्धारमैया, डिप्टी CM डीके शिवकुमार समेत कुल 34 मंत्री हो गए हैं।
चुनाव के पहले भाजपा से कांग्रेस में आए सीनियर लीडर जगदीश शेट्टार और लक्ष्मण सावदी को मंत्री नहीं बनाया गया। हालांकि, इन दोनों नेताओं के आने से कांग्रेस को लिंगायत वोट बैंक साधने में मदद मिली थी। सूत्रों के मुताबिक, इनके मंत्री बनने का कांग्रेस का एक गुट विरोध कर रहा था।
पूरी खबर यहां पढ़ें...
4. RSS को बैन किया तो कांग्रेस खाक हो जाएगी, कर्नाटक भाजपा अध्यक्ष का खड़गे को जवाब
कर्नाटक में RSS को बैन करने का मामला तूल पकड़ता जा रहा है। भाजपा अध्यक्ष नलिन कुमार ने कहा है कि कांग्रेस अगर बजरंग दल या RSS को बैन करने की कोशिश करती है तो जलकर खाक हो जाएगी। PM मोदी RSS के स्वयंसेवक हैं और वे केंद्र में बड़े स्तर पर हैं। नेहरू और इंदिरा गांधी ने भी शाखा को बैन करना चाहा, लेकिन उन्हें सफलता नहीं मिली।
दरअसल, 24 मई को प्रियांक खड़गे ने कहा था कि अगर कोई भी संस्थान शांति भंग करने, समुदायों के बीच नफरत फैलाने और राज्य का नाम खराब करने की कोशिश करेगा तो उसे हमारी सरकार बैन कर देगी। चाहे ये संगठन RSS या बजरंग दल ही क्यों न हो।
पूरी खबर यहां पढ़ें...
5. MP में ISIS से जुड़े आतंकी मॉड्यूल का खुलासा, 3 लोग गिरफ्तार; गोला-बारूद बरामद
MP में जांच एजेंसी NIA ने आतंकवादी संगठन ISIS से जुड़े आतंकी मॉड्यूल का भंडाफोड़ किया है। मामले में जबलपुर से तीन लोगों को गिरफ्तार किया गया। 13 जगहों पर हुई छापेमारी में एजेंसी को गोला-बारूद, आपत्तिजनक दस्तावेज और डिजिटल डिवाइस मिले। तीनों आरोपियों को भोपाल की विशेष NIA कोर्ट में पेश किया गया।
कोर्ट ने आरोपी सैयद ममूर अली, मोहम्मद आदिल खान और मोहम्मद शाहिद को 7 दिन की रिमांड पर सौंप दिया है। NIA ने बताया कि तीनों आरोपी ISIS के लिए प्रचार करते थे। स्थानीय मस्जिदों और घरों में बैठक करके देश में आतंक फैलाने की साजिशें रच रहे थे।
पूरी खबर यहां पढ़ें...
आज का कार्टून BY मंसूर नकवी...
कुछ अहम खबरें हेडलाइन में...
खबर लेकिन हटके...
नॉर्थ कोरिया में 2 साल के बच्चे को उम्रकैद, बाइबिल रखने पर पूरे परिवार को सजा मिली 
नॉर्थ कोरिया में एक ईसाई परिवार को बाइबिल रखने के आरोप में उम्रकैद की सजा दी गई है। सजा पाने वालों में परिवार का 2 साल का बच्चा भी शामिल है। ये खुलासा अमेरिका के स्टेट डिपार्टमेंट की धार्मिक आजादी को लेकर जारी की गई रिपोर्ट में हुआ है। मामला 2009 का बताया जा रहा है। रिपोर्ट में दावा किया गया है कि नॉर्थ कोरिया में बाइबिल रखने पर लोगों को उम्रकैद से लेकर मौत तक की सजा दी जा रही है। 2022 में नॉर्थ कोरिया ने 70 हजार से ज्यादा ईसाइयों को जेल में डाल दिया था। पढ़ें पूरी खबर...
खबरें जो सबसे ज्यादा पढ़ी गईं...
आपका दिन शुभ हो, पढ़ते रहिए दैनिक भास्कर ऐप…
मॉर्निंग न्यूज ब्रीफ को और बेहतर बनाने के लिए हमें आपका फीडबैक चाहिए। इसके लिए यहां क्लिक करें...